2019 m. liepos 23-29 d. temperatūra Europoje.
**2019 m. liepos karščio banga Europoje** vyko didelėje dalyje Vakarų Europos. Šios karščio bangos metu buvo pasiekti temperatūrų rekordai Belgijoje, Prancūzijoje, Vokietijoje, Liuksemburge, Nyderlanduose ir JK. Prieš tai birželis taip pat pasižymėjo ypač aukštomis temperatūromis ir to mėnesio karščio rekordais.

Šios karščio bangos susidarė dėl karšto, sauso oro Šiaurės Afrikoje. Šis oras susidarė dėl aplinkinių šaltų audrų.[reikalingas šaltinis] Aukšto karšto oro slėgio banga nusidriekė nuo Viduržemio jūros iki Skandivanijos ir buvo apsupta dviejų žemo slėgio bangų Rusijoje ir rytų Atlante.

Šios karščio bangos metu žuvo 6 žmonės (5 Prancūzijoje ir 1 Belgijoje).

Belgija
-------

2019 m. liepos 24 d. Belgijoje buvo pasiekta aukščiausia išmatuota temperatūra – 40,2 °C Lježo Anglijo (*Angleur*) rajone. Tą pačią dieną buvo sustabdytas Eurostar traukinys ir iš jo evakuoti žmonės dėl per didelio karščio viduje. Liepos 25 d. buvo dar kartą pagerintas karščio rekordas – Flamandų Brabanto provincijoje buvo pasiekta 41,8 °C temperatūra.

Prancūzija
----------

Prancūzijoje karščio rekordai buvo gerinami du mėnesius iš eilės – birželį ir liepą. Galarg le Montiujo (*Gallargues-le-Montueux*) mieste buvo išmatuota 46,1 °C temperatūra.

Liepos 25 d. Paryžiuje buvo pagerintas karščio rekordas, kai termometrai pasiekė 42,6 °C temperatūrą.

Pietvakarinėje šalies dalyje buvo sustabdyti du atominiai reaktoriai dėl per aukštos upių temperatūros.

Vokietija
---------

Vakarų Vokietijos Lingeno mieste liepos 25 d. užfiksuota aukščiausia temperatūra šalies istorijoje – 42,6 °C. Taip buvo dar kartą pagerintas dieną prieš tai pasiektas 40,5 °C rekordas.

Liepos 26 d. vakare trijuose Badeno-Viurtembergo miestuose paskelbta purpurinės spalvos pavojus (aukštesnis nei raudonos) dėl ypatingai stiprių audrų.

Nyderlandai
-----------

Aukščiausia šalies temperatūra iki šios bangos buvo užfiksuota 1944 m. (38,6 °C). Šis rekordas buvo pagerintas liepos 24 d. kai termometrai pasiekė 39,3 °C. Kitą dieną šalies pietuose buvo užfiksuota dar aukštesnė temperatūra – 40,7 °C. Vakarų Fryzų salos buvo vienintelis Nyderlandų regionas, kuriame nebuvo paskelbtas karščio pavojus, tačiau pirmą kartą istorijoje šioje vietoje užfiksuota karščio banga.

Jungtinė Karalystė
------------------

Liepos 23 d. naktį Jungtinėje Karalystėje buvo užfiksuota 48 000 žaibų.

Liepos 25 d. Kembridže buvo pasiektas 38,7 °C karštis ir pagerintas 2003 m. šalies rekordas. Tą pačią dieną šalies traukinių kompanija *Network Rail* pradėjo riboti geležinkelio eismo greitį, nes bėgiai pasiekė 50 °C temperatūrą.

Liuksemburgas
-------------

Liepos 25 d. visoje šalyje buvo paskelbtas raudonos spalvos karščio pavojus. Tą pačią dieną Šteinselio mieste buvo pasiektas šalies karščio rekordas – 40,8 °C. Šiomis dienomis šalyje padidėjo miškų gaisringumas, o vienas ugniagesių automobilis sprogo.

Šaltiniai
---------

1. ↑  Europe is battling an unprecedented heat wave, which has set records in 3 countries and is linked to at least 4 deaths
2. ↑  Germany swelters in record-breaking Europe heat wave
3. ↑  5 morts potentiellement liées à la canicule
4. ↑  La canicule fait une victime à la Côte: une Waterlootoise décède après un malaise
5. ↑  Vague de chaleur: 40,2 degrés enregistrés mercredi à Angleur, un nouveau record pour la Belgique
6. ↑  Na de hitte: het onweer. Noodweer trekt over het land
7. ↑  France records all-time highest temperature of 45.9C
8. ↑  Europe heatwave: Paris records its hottest temperature in history
9. ↑  Europe sweats as another record-breaking heat wave rolls in
10. ↑  So heiß wie nie
11. ↑  Vigilance météorologique: Allemagne
12. ↑  SMALL CHANCE OF TEMPS HITTING 42 °C NEXT WEEK
13. ↑  Extreme hitte voorbij: KNMI beëindigt code oranje
14. ↑  Lightning strikes the UK during the night
15. ↑  Cambridge stakes claim to hottest UK day on record
16. ↑  Britain facing hottest day since records began as 39C forecast for Thursday
17. ↑  Red alert for 'extreme' heat on Thursday as temperatures could reach 42°C
18. ↑  Luxembourg scorches on hottest day ever Archyvuota kopija 2019-07-26 iš Wayback Machine projekto.
19. ↑  CREWS FIGHTING BRUSH FIRE IN HAMM